Bjarke Refslund
Bjarke Refslund (født 1981) er en dansk orienteringsløber, adventure-racer samt tidligere landsholdsrytter, der både er verdensmester
og europamester
i mountainbike-orientering (MTBO).

Bjarke Refslund, der kører MTBO for OK Pan Aarhus, er to gange blevet danmarksmester i MTBO.

Resultater i MTBO

VM i MTBO 
Bjarke Refslund vandt guld ved verdensmesterskabet (VM) i Italien (2011), hvor han var første-rytter på herre-stafetten med Lasse Brun Pedersen og Erik Skovgaard Knudsen.
Ved VM i Portugal (2010) vandt han sølv som første-rytter på herre-stafetten – igen sammen med Erik Skovgaard Knudsen og Lasse Brun Pedersen.

EM i MTBO 
Ved europamesterskabet (EM) i Danmark (2009) vandt Bjarke Refslund en guldmedalje, hvor han var afsluttende rytter på herre-stafetten med Allan Jensen og Claus Stallknecht.

DM i MTBO 
Bjarke Refslund har i perioden 2008-2013 vundet fire medaljer på langdistancen ved danmarksmesterskabet (DM) i MTBO.
I 2012 og 2013 vandt Bjarke Refslund guld på langdistancen ved DM,
mens han vandt sølv i 2008 og 2011.

I 2013 vandt Bjarke Refslund desuden guld på stafetten sammen med mountainbike-orienteringsryttere fra OK Pan Aarhus.

Medaljeoversigt ved danske mesterskaber i MTBO

2013
 , Lang (Svinkløv)
 , Stafet (Kollerup)

2012
 , Lang (Lohals)

2011
 , Lang (Gribskov Søskoven og Mårum)

2008
 , Lang (Rude Skov)

Resultater i adventure race

Udenlandske adventure race 
I 2022 fik Bjarke Refslund sammen med Thea Otte Andersen, Henrik Leth Jørgensen og Klaus Jessen en tredjeplads ved adventure racet ’Expedition Africa’, der indgår World Serien – de primære resultater er ikke umiddelbart tilgængelige.

Bjarke Refslund vandt ’Raid Gallecia’ i Spanien sammen med Torbjørn Gasbjerg, Laura Lambæk Knudsen og Henrik Leth Jørgensen (Team Yeti). Det var et af de adventure race (AR), der indgik i  i 2019.

Ved ’Gold Rush Mother Lode’ i Canada blev Bjarke Refslund nummer tre sammen med Torbjørn Gasbjerg, Sandra Maria Treschow og Allan Jensen (i AR-sammenhænge ofte omtalt som Allan Treschow eller Allan Treschow Jensen) (AdventureTeam.dk). Det var et AR der indgik i World Serien i 2013.

DM i adventure race 
Tre år i træk har Bjarke Refslund sammen med Team Nordisk 2154/Team Yeti vundet DM på Master-distancen (den lange distance) i AR: I 2020 vandt han ’Videbæk Adventures’ sammen med Klaus Jessen og Laura Lambæk Knudsen. I 2019 vandt han DM ved ’Møns Klint Adventure Race’ sammen med Henrik Leth Jørgensen og Laura Lambæk Knudsen.
Mens Bjarke Refslund i 2018 vandt DM på Master-distancen ved ’DM Island Explorer Bornholm’ sammen med Torbjørn Gasbjerg og Laura Lambæk Knudsen.

Herudover Har Bjarke Refslund vundet DM på Master-distancen i 2016 ved ’DM Yeti Adventure Challenge Silkeborg’ sammen med Henrik Leth Jørgensen og Camilla Gry Elmann (Team Nordisk 2154/Team Yeti).

Bjarke Refslund har desuden vundet DM i Challenge (den korte distance) ved ’Thy til lands, til vands og i luften’, det gjorde han i 2020 sammen med Torbjørn Gasbjerg og Laura Lambæk Knudsen (Team Yeti/Team Nordisk 2154).

References

Eksterne henvisninger 
 Bjarke Refslunds profil i orientering og MTBO – International Orienteering Federation (på engelsk)
 Oversigt over Bjarke Refslunds Internationale resultater i MTBO
 Bjarke Refslunds internationale profil i AR kan hentes her ved indtastning af hans navn i feltet 'Athlete filter' efterfulgt af tryk på 'Nordisk' – AR World Series (på engelsk)

Mountainbike-orienteringsryttere fra Danmark
Mandlige cykelryttere fra Danmark
Verdensmestre i mountainbike-orientering
Orienteringsløbere fra Danmark